open-index/open-wikipedia-markdown huggingface dataset:
আলমিলা আদা

**আলমিলা আডা বায়াজিতোগলু** (জন্ম ৪ আগস্ট ১৯৯৪) একজন তুর্কি অভিনেত্রী, মডেল এবং নৃত্যশিল্পী।

## জীবন
আদার বাবা একজন সাংবাদিক এবং তার মা একজন ফ্যাশন ডিজাইনার ও শিক্ষক। ছোটবেলা থেকেই তিনি ব্যালেড্যান্সের প্রতি আগ্রহ প্রকাশ করেছিল এবং ব্যালেড্যান্সের পাঠ নিয়েছিল। তার মায়ের কর্মজীবনের কারণে, তিনি কিছু সময় রাশিয়ায় থেকে ছিলেন। তিনি ইস্তাম্বুল বিশ্ববিদ্যালয়ের স্টেট কনসারভেটরিতে কিছু সময় ব্যালেড্যান্স নিয়ে পড়াশোনা করেছিলেন এবং পিয়ানোর ক্লাস নিয়ে ছিলেন। পরে তিনি মিমার সিনান ফাইন আর্টস ইউনিভার্সিটিতে ফুল-টাইম ব্যালেড্যান্সের উপর শিক্ষা সম্পন্ন করেছিলেন এবং লন্ডনে ব্যালেট ও পারফর্মিং আর্টস পড়তে গিয়েছিলেন। সেখানে একটি ক্যাস্ট ডিরেক্টরের উৎসাহে সে অভিনয় শুরু করে। পরে তিনি সিনেমা **[[অ্যাভেঞ্জার্স: এজ অব আলট্রন|অ্যাভেঞ্জার্স: এজ অফ আলট্রনে]]** একটি ছোট চরিত্র পায়, যেখানে সে **[[স্কার্লেট জোহ্যানসন|স্কারলেট জোহানসনের]]** চরিত্রের শৈশবের সময়ের ব্যালারিনা হিসেবে অভিনয় করেছিল। এই ভূমিকার পর তার অভিনয়ের প্রতি আগ্রহ বেড়ে যায়। অ্যাখিলিস টেনডনের চোট এবং হাড়ের সমস্যার কারণে সে শারীরিক থেরাপির জন্য ইস্তাম্বুলে আসে। একটি মরসুমের জন্য সে ধারাবাহিক কাদেরিমিন ইয়াজিলদিঘি গুণে অভিনয় করেছিল। 

এরপর সে উচ্চারণ শেখার পাঠ শুরু করে। কিছুদিনের জন্য সে টিভি সিরিজ কিরগিন চিচেকলারেও কাস্ট হয়েছিল। ২০১৭ সালে, সে টিভি সিরিজ আদি এফসানে এ এরদাল বেসিকচিওঘলুর মেয়ের চরিত্রে অভিনয় করে।[৪][৫] 

অভিনয় ছাড়াও আদা হোলিস্টার, আইকিউ, ভোগ এবং ইনস্টাইলের মতো ম্যাগাজিন এবং ব্র্যান্ডের মডেলিং করেছেন।  

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ইস্তাম্বুলের অভিনেত্রী
বিষয়শ্রেণী:তুর্কি নারী মডেল
বিষয়শ্রেণী:তুর্কি ব্যালে নৃত্যশিল্পী
বিষয়শ্রেণী:তুর্কি ব্যালেরিনা
২০২০ বঙ্গবন্ধু গোল্ডকাপ

**২০২০ বঙ্গবন্ধু গোল্ডকাপ** অথবা **২০২০ বঙ্গবন্ধু কাপ** বাংলাদেশ ফুটবল ফেডারেশন (বাফুফে) কর্তৃক পরিচালিত ও আয়োজিত একটি আন্তর্জাতিক ফুটবল প্রতিযোগিতার ষষ্ঠ আসর। বাংলাদেশের জাতির পিতা বঙ্গবন্ধু শেখ মুজিবুর রহমানের স্মরণে এ প্রতিযোগিতাটি ১৯৯৬ সাল থেকে অনিয়মিতভাবে অনুষ্ঠিত হয়ে আসছে। ২০২০ সালের ১৫ থেকে ২০ জানুয়ারি ৬ জাতির এই ফুটবল প্রতিযোগিতা অনুষ্ঠিত হয়। ২৫ জানুয়ারি, ২০২০ তারিখে অনুষ্ঠিত ফাইনাল খেলায় ফিলিস্তিন ৩-১ গোলে বুরুন্ডিকে হারিয়ে প্রতিযোগিতার শিরোপা জিতে নেয়। এটা ফিলিস্তিনের দ্বিতীয় শিরোপা।

## অংশগ্রহণকারী দল

## ড্র
২০২০ সালের ৪ জানুয়ারি, ঢাকার প্যান প্যাসিফিক হোটেল সোনারগাঁওতে এই প্রতিযোগিতার ড্র অনুষ্ঠিত হয়। অংশগ্রহণকারী ছয়টি দলকে তিনটি গ্রুপে বিভক্ত করা হয় যেখানে প্রত্যেক গ্রুপে ২টি দল ছিল।

## মাঠ
এই প্রতিযোগিতার ৯টি ম্যাচের সবগুলি ঢাকার বঙ্গবন্ধু জাতীয় স্টেডিয়ামে আয়োজন করা হয়।



## খেলা পরিচালনাকারী

**রেফারীবৃন্দ**
* মিজানুর রহমান
* মোহাম্মদ জালাল উদ্দিন
* ভিরেন্দ্র রাই
* ইয়াসিন হানাফিয়াহ
* সুদিশ পান্ডে

**সহকারী রেফারীবৃন্দ**
* মনির আহম্মেদ ডালি
* মোহাম্মদ নুরুজ্জামান
* পেমা
* হারিফ আখির
* রজেন শ্রেষ্ঠ

## গ্রুপ পর্ব

* সকল খেলা বাংলাদেশের মান সময় অনুযায়ী শুরু হয়েছে।

### গ্রুপ এ

----

----

### গ্রুপ বি

----

----

## নকআউট পর্ব
*সকল খেলা বাংলাদেশের মান সময় অনুযায়ী শুরু হয়েছে।
*নকআউট পর্বের খেলায় নির্ধারিত সময়ের মধ্যে খেলা গোল শুন্য হলে, ১৫ মিনিট সময়ব্যাপী দুই অর্ধের অতিরিক্ত সময়ে খেলা এবং অতিরিক্ত সময়ের মধ্যে ফলাফল নির্ধারণ না হলে পেনাল্টি শুট-আউট-এর মাধ্যমে জয়-পরাজয় নির্ধারণ করা হয়।
*

### বন্ধনী

### সেমি ফাইনাল

----

### ফাইনাল

## গোলদাতা

## পৃষ্ঠ পোষক
স্থানীয় ক্রীড়া বিপণন সংস্থা কে-স্পোর্টস এই প্রতিযোগিতার বিপণন সত্ত্ব অধিকার করে এবং মূল পৃষ্ঠপোষক হিসেবে অর্থায়ন করে।

## পুরস্কার
প্রতিযোগিতা শেষে শিরোপা বিজয়ী দলকে ৩০ হাজার মার্কিন ডলার ও রানার্স-আপ দলকে ২০ হাজার মার্কিন ডলার অর্থ পুরস্কার হিসেবে দেয়া হয়।

## সম্প্রচার সত্ত্ব

## তথ্যসূত্র

বিষয়শ্রেণী:বঙ্গবন্ধু কাপ
বিষয়শ্রেণী:২০২০-এ বাংলাদেশী ফুটবল
বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
বিষয়শ্রেণী:শেখ মুজিবুর রহমানের স্মারক
২০২০ স্পেনীয় সুপার কাপ ফাইনাল

**২০২০ স্পেনীয় সুপার কাপ ফাইনাল** রয়্যাল স্প্যানিশ ফুটবল ফেডারেশন (আরএফইএফ) কর্তৃক আয়োজিত স্পেনীয় সুপার কাপের ৩৬তম আসর স্পেনীয় সুপার কাপের ফাইনাল ম্যাচ ছিল। এই ম্যাচটি ২০২০ সালের ১২ই জানুয়ারি তারিখে সৌদি আরবের জেদ্দার বাদশাহ আব্দুল্লাহ স্পোর্টস সিটিতে অনুষ্ঠিত হয়েছিল, যেখানে সেমি-ফাইনালের দুই বিজয়ী দল রিয়াল মাদ্রিদ এবং আতলেতিকো মাদ্রিদ প্রতিদ্বন্দ্বিতা করেছিল।

এই ম্যাচে রিয়াল মাদ্রিদ আতলেতিকো মাদ্রিদের সাথে অতিরিক্ত সময় শেষে ০–০ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে স্পেনীয় সুপার কাপের ইতিহাসে একাদশবারের মতো শিরোপা জয়লাভ করেছে।

## দল

## ফাইনালে উত্তীর্ণের পথ

## ম্যাচ


## তথ্যসূত্র

বিষয়শ্রেণী:স্পেনীয় সুপার কাপ
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:আতলেতিকো মাদ্রিদের ম্যাচ
বিষয়শ্রেণী:মাদ্রিদ ডার্বি ম্যাচ
ভেনেসা পোনস

**সিলভিয়া ভেনেসা পোনস ডে লিওন সানচেজ** (জন্ম: ৭ই মার্চ, ১৯৯২), তিনি **ভেনেসা পোনস** নামে খ্যাত, তিনি একজন মেক্সিকান মডেল এবং বিউটি কুইন, যিনি মিস ওয়ার্ল্ড ২০১৮ এর মুকুট অর্জন করেছিলেন। তিনি হলেন প্রথম মেক্সিকান যিনি মিস ওয়ার্ল্ডের মুকুট পেলেন। মিস ওয়ার্ল্ড প্রতিযোগিতার ইতিহাসে, তিনি এ পর্যন্ত সবচেয়ে বয়স্ক বিজয়ী হওয়ার রেকর্ড করেছেন।

## জীবন এবং কর্মজীবন
ভেনেসা জন্মগ্রহণ করেন মেক্সিকো সিটি, মেক্সিকোতে ৭ই মার্চ ১৯৯২। তিনি গুয়ানাজুয়াতো রাজ্যের গুয়ানাজুয়াতো বিশ্ববিদ্যালয়ে আন্তর্জাতিক বাণিজ্য নিয়ে পড়াশোনা করেছেন। তিনি দশ বছর মেক্সিকোর আগুয়াসকলিঞ্জেস রাজ্যে এবং পাঁচ বছর গুয়ানাজুয়াতো রাজ্যে অবস্থান করেছেন। তারপরে তিনি মেক্সিকোর মেক্সিকো সিটিতে তার নিজের শহরে ফিরে আসেন।

তিনি মাতৃভাষা স্প্যানিশ ছাড়াও বেসিক ইংলিশ বলতে পারেন।

## সাড়ম্বর দৃশ্য

### মেক্সিকোর পরবর্তী শীর্ষ মডেল (চক্র-৫)
তিনি এই রিয়েলিটি শোতে অংশ নিয়েছিলেন, যা নারী মডেলদের একটি প্রতিযোগিতা:*মেক্সিকোস নেক্সট টপ মডেল*, ২০১৪ সালের পঞ্চম মরশুম মেক্সিকোর গুয়ানাজুয়াতো রাজ্যের লেন শহরে অনুষ্ঠিত হয়েছিল এবং প্রতিযোগিতায় বিজয়ী হয়ে ছিলেন।   

### মিস মেক্সিকো ২০১৮
তিনি মিস মেক্সিকো সিটি ২০১৮, এবং পরে মিস ওয়ার্ল্ড ২০১৮ তে মেক্সিকোর প্রতিনিধিত্ব করার জন্য সোনোরার ভিলা টসকানার ইম্পেরিয়াল হলে ২০১৮ সালের ৫ই মে মিস মেক্সিকো ২০১৮ এর মুকুট পেয়েছিলেন। তিনি বিদায়ী মিস মেক্সিকো ২০১৭ এবং মিস ওয়ার্ল্ড আমেরিকা ২০১৭  মেক্সিকোর চিহুয়াহুয়া রাজ্যের আন্ড্রেয়া মেজার কাছ থেকে মুকুট পরেছিলেন।  

### মিস ওয়ার্ল্ড ২০১৮
তিনি আন্তর্জাতিক সৌন্দর্য প্রতিযোগিতা মিস ওয়ার্ল্ডে মেক্সিকোকে প্রতিনিধিত্ব করেছিলেন যেখানে তিনি শিরোপা জিতেছিলেন এবং মিসরের ওয়ার্ল্ড ২০১৮ এর মুকুট পেয়েছিলেন, ৮ ডিসেম্বর ২০১৮ সালে, চীনের সানায়া শহরে। তিনি বিদায়ী মিস ওয়ার্ল্ড ২০১৭ ভারতের মানুশি ছিল্লার কাছ থেকে মুকুট পরেছিলেন।

ভেনেসা পোনস ডে লিওন বিজয়ীদের মধ্যে সবচেয়ে বয়স্ক প্রতিযোগিতার সময় তার বয়স ছিল ২৬ বছর ২৭৬ দিন। এর কাছাকাছি বয়সের ছিলেন মিস ওয়ার্ল্ড ১৯৮৯, আনেতা ক্রাগলিক্কা, তার বয়স ছিল ২৪ বছর ২৪৪ দিন।

তার সময়কালে তিনি চীন, ম্যাকাউ, যুক্তরাজ্য, থাইল্যান্ড, মার্কিন যুক্তরাষ্ট্র, ইন্দোনেশিয়া, ভারত, উগান্ডা, ফিলিপাইন, ঘানা, সিঙ্গাপুর, পোল্যান্ড, তানজানিয়া, বাহামাস এবং তার দেশ মেক্সিকোর বিভিন্ন শহর তিনি ভ্রমণ করেছেন।

তাঁর সময়ের শেষে, পোনস ১৪ ডিসেম্বর ২০১৯ এ লন্ডনে মিস ওয়ার্ল্ড ২০১৯ -এর বিজয়ী হিসাবে তার উত্তরসূরী জামাইকার টনি-আন সিংকে মুকুট পরিয়ে দিয়েছিলেন।

## তথ্যসূত্র

## বহিঃসংযোগ

* সরকারী ওয়েবসাইট  

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:মিস ওয়ার্ল্ড বিজয়ী
বিষয়শ্রেণী:মেক্সিকান নারী মডেল
বিষয়শ্রেণী:মিস ওয়ার্ল্ড ২০১৮-এর প্রতিনিধি
বিষয়শ্রেণী:মেক্সিকান সুন্দরী প্রতিযোগিতার বিজয়ী
গোপালপুর ইউনিয়ন, ডাসার

**গোপালপুর ইউনিয়ন** বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৩টি গ্রাম নিয়ে গঠিত।

## ভৌগোলিক উপাত্ত
গোপালপুর ইউনিয়নের মোট আয়তন ১,৬৯৫ একর বা ৬.৮৬ বর্গ কিলোমিটার। গ্রামের সংখ্যা ১৩টি। ঘরবাড়ির সংখ্যা ২,০০৯টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী গোপালপুর ইউনিয়নের ২,০০৯টি পরিবারে মোট জনসংখ্যা ৯,৩৮২ জন এবং প্রতি বর্গ কিলোমিটারে ১৪০০ জন লোক বাস করে। এদের মধ্যে ৪,৬৪৯ জন পুরুষ ও ৪,৭৩৩ জন মহিলা এবং লিঙ্গ অনুপাত ৯৮। মুসলিম ধর্মালম্বী ৮,৯৩৪ জন ও হিন্দু ধর্মালম্বী ৪৪৮ জন।

## শিক্ষা
২০১১ সালের হিসেব অনুযায়ী গোপালপুর ইউনিয়নের সাক্ষরতার হার ৫৪.৫% (পুরুষ ৫৭.৪%, মহিলা-৫১.৭%)।

## তথ্যসূত্র

বিষয়শ্রেণী:ডাসার উপজেলার ইউনিয়ন
পাবলো সারাবিয়া

**পাবলো সারাবিয়া গার্সিয়া** (; জন্ম: ১১ মে ১৯৯২) হচ্ছেন ফরাসি ক্লাব পারি সাঁ-জেরমাঁ এবং স্পেন জাতীয় ফুটবল দলের একজন মধ্যমাঠের খেলোয়াড়, এছাড়াও তিনি একজন উইঙ্গার হিসেবেও খেলতে পারেন।

রিয়াল মাদ্রিদের হয়ে যুব ফুটবল খেলার পরে তিনি লা লিগায় হেতাফে এবং সেভিয়ার প্রতিনিধিত্ব করেছেন, আট মৌসুমে তিনি মোট ২৩২টি ম্যাচে ৩৬টি গোল করেছেন। ২০১৯ সালে, তিনি পারি সাঁ-জেরমাঁয় যোগদান করেছেন।

## অর্জন
### ক্লাব
**সেভিয়া**
*কোপা দেল রে: রানার-আপ ২০১৭–১৮
*স্পেনীয় সুপার কাপ: রানার-আপ ২০১৬
*উয়েফা সুপার কাপ: রানার-আপ ২০১৬

**পারি সাঁ-জেরমাঁ**
*ত্রফি দেস চ্যাম্পিয়নস: ২০১৯

### আন্তর্জাতিক
**স্পেন অনূর্ধ্ব-২১**
*উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০১৩

**স্পেন অনূর্ধ্ব-১৯**
*উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১১

**স্পেন অনূর্ধ্ব-১৭**
*ফিফা অনূর্ধ্ব-১৭ বিশ্বকাপ: তৃতীয় স্থান ২০০৯

### ব্যক্তিগত
*উয়েফা লা লিগা মৌসুমের সেরা দল: ২০১৮–১৯

## তথ্যসূত্র

## বহিঃসংযোগ
*
*
* 

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:মাদ্রিদের ক্রীড়াব্যক্তিত্ব
বিষয়শ্রেণী:মাদ্রিলেনীয় ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ফ্রান্সের স্পেনীয় প্রবাসী ক্রীড়াব্যক্তিত্ব
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:মাদ্রিদের ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:কাতার স্টার্স লিগের খেলোয়াড়
কাজীবাকাই ইউনিয়ন

**কাজীবাকাই ইউনিয়ন** বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ৭টি গ্রাম নিয়ে গঠিত।

## ভৌগোলিক উপাত্ত
কাজীবাকাই ইউনিয়নের মোট আয়তন ২,৫৮১ একর বা ১০.৪৫ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ২,৪৪৪টি।

হাট-বাজার রয়েছে ৬টি। মসজিদের সংখ্যা ২৩টি এবং মন্দিরের সংখ্যা ৬টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী কাজীবাকাই ইউনিয়নের ২,৪৪৪টি পরিবারে মোট জনসংখ্যা ১১,৫৭৫ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৮১২ জন পুরুষ ও ৫,৭৬৩ জন মহিলা এবং লিঙ্গ অনুপাত ১০১। মুসলিম ধর্মালম্বী ১১,২৫৬ জন ও হিন্দু ধর্মালম্বী ৩১৯ জন।

## শিক্ষা
২০১১ সালের হিসেব অনুযায়ী কাজীবাকাই ইউনিয়নের সাক্ষরতার হার ৪৭.৭% (পুরুষ ৪৯.৮%, মহিলা-৪৫.৭%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা এবং ৪টি সরকারি প্রাথমিক বিদ্যালয় রয়েছে।

## তথ্যসূত্র
হান্স ভানাকেন

**হান্স ভানাকেন** (; জন্ম: ২৪ আগস্ট ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, ভানাকেন বেলজিয়াম অনূর্ধ্ব-২০ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২১ ম্যাচে ৫টি গোল করেছেন।

## প্রারম্ভিক জীবন
হান্স ভানাকেন ১৯৯২ সালের ২৪শে আগস্ট তারিখে বেলজিয়ামের পেল্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ভানাকেন বেলজিয়াম অনূর্ধ্ব-২০ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ৫ ম্যাচে অংশগ্রহণ করেছেন।

২০১৮ সালের ৭ই সেপ্টেম্বর তারিখে, ২৬ বছর ও ১৪ দিন বয়সে, ডান পায়ে ফুটবল খেলায় পারদর্শী ভানাকেন স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় এদেন আজারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ভানাকেন সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:বেলজীয় পুরুষ ফুটবলার
বিষয়শ্রেণী:স্পোর্টিং লোরেকেনের খেলোয়াড়
বিষয়শ্রেণী:লোমেল স্পোর্টস ক্লাবের খেলোয়াড়
বিষয়শ্রেণী:ক্লাব ব্রুজের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:লিমবুর্খের (বেলজিয়াম) ক্রীড়াবিদ
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
মূসাপেট মেট্রো স্টেশন

**মূসাপেট মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি কুকতপল্লী পৌর অফিস, কুকতপল্লী বাস ডিপো, পাটিদার ভবন, পেট্রল বাঙ্ক, আইসিআইসিআই ব্যাংকের এটিএম, অন্ধ্র ব্যাংক, টিএসআরটিসি বাস স্টপ এবং বসুন্ধরা হাসপাতালের  নিকটে অবস্থিত।

## ইতিহাস
এই স্টেশনটি ২৪ সেপ্টেম্বর ২০১৮ সালে খোলা হয়।

## স্টেশন
### গঠন
মূসাপেট স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা
স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস
;**রাস্তা স্তর**: এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।

;**মধ্যবর্তী স্তর**: টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।

;**প্ল্যাটফর্ম স্তর**: এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

## ট্রেন পরিষেবা
প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

## তথ্যসূত্র

বিষয়শ্রেণী:হায়দ্রাবাদ মেট্রোর স্টেশন
বিষয়শ্রেণী:২০১৭-এ তেলেঙ্গানায় প্রতিষ্ঠিত
ডাসার ইউনিয়ন

**ডাসার ইউনিয়ন** বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৫টি গ্রাম নিয়ে গঠিত। এটি ঢাকা-বরিশাল মহাসড়কের ভুরঘাটা থেকে ৭ কিলোমিটার পশ্চিমে অবস্থিত। এই গ্রামের আশে পাশে উল্লেখযোগ্য কোন নদী নেই, তবে ডাসার গ্রামকে একটি আদর্শ গ্রাম বলা হয়।

## ভৌগোলিক উপাত্ত
ডাসার ইউনিয়নের মোট আয়তন ৩,৯৬৬ একর বা ১৬.০৫ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৩,১৪৮টি।

হাট-বাজার রয়েছে ৩টি। মসজিদের সংখ্যা ৩৮টি এবং মন্দিরের সংখ্যা ৩২টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী ডাসার ইউনিয়নের ৩,১৪৮টি পরিবারে মোট জনসংখ্যা ১৪,৪৭০ জন এবং প্রতি বর্গ কিলোমিটারে ৯০০ জন লোক বাস করে। এদের মধ্যে ৭,০৩৩ জন পুরুষ ও ৭,৪৩৭ জন মহিলা এবং লিঙ্গ অনুপাত ৯৫। মুসলিম ধর্মালম্বী ১০,১৭৫ জন, হিন্দু ধর্মালম্বী ৪,২৮০ জন ও খ্রিস্টান ধর্মালম্বী ১৫ জন।

## শিক্ষা
২০১১ সালের হিসেব অনুযায়ী ডাসার ইউনিয়নের সাক্ষরতার হার ৫৮.২% (পুরুষ ৬১.৭%, মহিলা-৫৫.০%)। এ ইউনিয়নে ২টি কলেজ, ২টি মাধ্যমিক বিদ্যালয়, ১টি মাদ্রাসা এবং ২টি সরকারি প্রাথমিক বিদ্যালয় রয়েছে।

## তথ্যসূত্র
শিমলা মির্চ

***শিমলা মির্চ*** () ২০২০ সালে মুক্তিপ্রাপ্ত ভারতীয় হিন্দি ভাষার একটি চলচ্চিত্র, যা রমেশ সিপ্পী পরিচালনা করেছেন। এই চলচ্চিত্রে হেমা মালিনী, রাজকুমার রাও এবং রাকুল প্রীত সিংয়ের মতো অভিনয়শিল্পী অভিনয় করেছেন। এই চলচ্চিত্রটি যৌথভাবে রমেশ সিপ্পী, রোহান সিপ্পী এবং কিরণ জুনেজা প্রযোজনা করেছেন। এই চলচ্চিত্রের জন্য কোন ক্রেতা না পাওয়ায় চলচ্চিত্রটি মুক্তি পেতে ৫ বছর বিলম্ব হয়েছিল। এটি ২০২০ সালের ৩রা জানুয়ারি তারিখে মুক্তি পেয়েছিল।

## শ্রেষ্ঠাংশে
* হেমা মালিনী – রুক্মিণী "মিনি"
* রাজকুমার রাও – অবিনাশ "অভি"
* রাকুল প্রীত সিং – নায়না
* শক্তি কাপুর – ক্যাপ্টেন চাচা
* কিরণ জুনেজা – কান্নু বুয়া
* কানওয়ালজিৎ সিং – তিলক
* কমলেশ গিল – দাদী
* তরুণ ওয়াধওয়া – জুড়ে
* প্রিয়া রায়না – সনু
* জাগ্রতী সেঠিয়া – মিষ্টি
* নীতা মহিন্দ্র – অবিনাশের মা
* জোয়া খান – ব্রাউনি

## তথ্যসূত্র

## বহিঃসংযোগ
* 
* বলিউড হাঙ্গামায় শিমলা মির্চ

বিষয়শ্রেণী:ভারতীয় চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:শিমলার পটভূমিতে চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২০-এর হাস্যরসাত্মক নাট্য চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
জয় মাম্মি দি

***জয় মাম্মি দি*** () ২০২০ সালে মুক্তিপ্রাপ্ত ভারতীয় হিন্দি ভাষার একটি প্রণয়ধর্মী হাস্যরসাত্মক চলচ্চিত্র, যেটি পরিচালনা করেছেন অভিষিক্ত নবজোৎ গুলাতি। এই চলচ্চিত্রের মূল ভূমিকায় অভিনয় করেছেন সানি সিং এবং সোনালি সেগল। এছাড়াও এই চলচ্চিত্রে সুপ্রিয়া পাঠক এবং পুনম ধিল্লোনের মতো অভিনয়শিল্পী অভিনয় করেছেন। এই চলচ্চিত্রটি টি-সিরিজ এবং লাভ ফিল্মস প্রযোজনা করেছে এবং যশ রাজ ফিল্মস পরিবেশন করেছে। এই চলচ্চিত্রটি নায়কদের মায়েদের মধ্যে বিরোধী গতিশীলতার গল্প এবং কীভাবে এটি তাদের এবং উভয় পরিবারের অন্যান্য সদস্যদের উপর প্রভাব ফেলছে তার ওপর ভিত্তি করে নির্মিত। এটি ২০২০ সালের ১৭ই জানুয়ারি তারিখে মুক্তি পেয়েছিল।

২০১৫ সালে মুক্তিপ্রাপ্ত চলচ্চিত্র, *[[পেয়ার কা পঞ্চনামা]]*র পর এই চলচ্চিত্রে সানি সিং এবং সোনালি সেগল একসাথে অভিনয় করেছে।

## শ্রেষ্ঠাংশে
* সানি সিং – পুনীত
* সোনালি সেগল – সাঁঝ
* সুপ্রিয়া পাঠক – লালী
* পুনম ধিল্লোন – পিঙ্কি
* বীর রাজবন্ত সিং – বিনীত
* শিবানী সায়নী 
* শরৎ সাক্সেনা
* টিনা ভাটিয়া – তেজী
* নেহা কক্কড় (ল্যাম্বোরগিনি গানে বিশেষ উপস্থিতি)
* জসসী গিল (ল্যাম্বোরগিনি গানে বিশেষ উপস্থিতি)
* নুসরত ভরুচা-যুবতী লালি খান্না

## তথ্যসূত্র

## বহিঃসংযোগ
* 
* বলিউড হাঙ্গামায় জয় মাম্মি দি

বিষয়শ্রেণী:টি-সিরিজের চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বালিগ্রাম ইউনিয়ন

**বালিগ্রাম ইউনিয়ন** বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৯টি গ্রাম নিয়ে গঠিত।

## ভৌগোলিক উপাত্ত
বালিগ্রাম ইউনিয়নের মোট আয়তন ৫,৭৫৬ একর বা ২৩.৩০ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৪,৭২১টি।

হাট-বাজার রয়েছে ৮টি। মসজিদের সংখ্যা ৪৯টি এবং মন্দিরের সংখ্যা ৫টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বালিগ্রাম ইউনিয়নের ৪,৭২১টি পরিবারে মোট জনসংখ্যা ২২,৭২৭ জন এবং প্রতি বর্গ কিলোমিটারে ৯৮০ জন লোক বাস করে। এদের মধ্যে ১১,৬৭৩ জন পুরুষ ও ১১,০৫৪ জন মহিলা এবং লিঙ্গ অনুপাত ১০৬। মুসলিম ধর্মালম্বী ২০,৭৯১ জন ও হিন্দু ধর্মালম্বী ১,৯৩৬ জন।

## শিক্ষা
২০১১ সালের হিসেব অনুযায়ী বালিগ্রাম ইউনিয়নের সাক্ষরতার হার ৪৬.২% (পুরুষ ৪৯.৫%, মহিলা-৪২.৭%)। এ ইউনিয়নে ২টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।

## উল্লেখযোগ্য স্থান
* সেনাপতি দিঘি - আমড়াতলা ও খাতিয়াল

## তথ্যসূত্র

বিষয়শ্রেণী:ডাসার উপজেলার ইউনিয়ন
সব কুশল মঙ্গল

***সব কুশল মঙ্গল*** ২০২০ সালে মুক্তিপ্রাপ্ত ভারতীয় হিন্দি ভাষার রোমান্টিক-কৌতুক চলচ্চিত্র, যা করণ বিশ্বনাথ কাশ্যপ পরিচালনা করেছেন এবং অক্ষয় খান্নার পাশাপাশি দুই নবাগত অভিনয়শিল্পী প্রিয়াঙ্ক শর্মা এবং রিভা কিষণ অভিনয় করেছেন। এটি ২০২০ সালের ৩রা জানুয়ারি তারিখে মুক্তি পেয়েছিল।

## শ্রেষ্ঠাংশে
* অক্ষয় খান্না – বাবা ভান্ডারী
* প্রিয়াঙ্ক শর্মা – পাপ্পু মিশ্র
* রিভা কিষণ – মন্দীরা
* সতীশ কৌশিক – মিশ্রজী
* সুপ্রিয়া পাঠক – ইমরতি দেবী মিশ্র
* রাকেশ বেদী – মন্দীরা বাবা
* জয়া ওঝা – মন্দীরার মা
* মৃণাল জৈন – বিষ্ণু
* স্বাতী সেমওয়াল – উর্মিলা
* সুনিতা শিতল – মন্দীরা দাদী
* যুবিকা চৌধুরী – নীলু
* ইশতিয়াক খান – সনু
* অপূর্ব নেমলকর – শ্যামা
* নলনিশ নীল – হরিচরণ
* মুকেস ভাট – পুলিশ পরিদর্শক 
* শ্রিয়া সরন – বিশেষ উপস্থিতি

## তথ্যসূত্র

## বহিঃসংযোগ
* 
* বলিউড হাঙ্গামায় সব কুশল মঙ্গল

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
গাঙচিল (নাটক)

***গাঙচিল*** () হল রুশ নাট্যকার আন্তন চেখভ রচিত একটি নাটক। এটি ১৮৯৫ সালে রচিত হয় এবং ১৮৯৬ সালে প্রথম মঞ্চস্থ হয়। *গাঙচিল* চেখভের প্রধানতম চারটি নাটকের মধ্যে প্রথম নাটক। এতে চারটি চরিত্র, তথা ছোটগল্পকার বরিস ত্রিগোরিন, সাদামাঠা অভিনেত্রী নিনা, পড়তি অভিনেত্রী ইরিনা আর্কাদিনা ও তার পুত্র প্রতীকি নাট্যকার কনস্তান্তিন ত্রেপলেভের প্রণয়মূলক ও শৈল্পিক দ্বন্দ্বের নাট্যরূপ।

এই নাটকের প্রথম মঞ্চায়নের ব্যর্থতার গল্প আলোড়ন সৃষ্টি করে। নিনা চরিত্রে অভিনয়কারী ভেরা কমিসার্ঝেভ্‌স্কায়া প্রবল বিশৃঙ্খলার কারণে এতটাই ভীত হন যে তিনি বাকশক্তি হারিয়ে ফেলেন। চেখভ দর্শকদের ছেড়ে চলে যান এবং শেষ দুই অংক পর্দার পিছনে কাটান। এই নাটকটি পরবর্তী কালে সফলতা অর্জন করলে দর্শকেরা তার নিকট চিঠি লিখলে তিনি ধারণা করেন যে তারা কেবল তার প্রতি করুণা দেখাচ্ছে। সেসময়ের রুশ মঞ্চ অনুশীলনকারী কনস্তান্তিন স্তানিস্লাভ্‌স্কির নির্দেশনায় ১৮৯৮ সালে এই নাটকটি মস্কো আর্ট থিয়েটারে মঞ্চস্থ হলে তা ব্যাপক প্রশংসিত হয়। স্তানিস্লাভ্‌স্কির *গাঙচিল*-এর মঞ্চায়ন ছিল "রুশ মঞ্চনাটকের ইতিহাসে অন্যতম সেরা ঘটনা ও বিশ্ব নাটকের ইতিহাসে অন্যতম নব উন্নয়ন।"

## চরিত্রাবলি
[থাম্ব|300px|[আন্তন চেখভ মস্কো আর্ট থিয়েটারে *গাঙচিল* নাটক পড়ছেন।]]
* ইরিনা নিকলাইয়েভ্‌না আর্কাদিনা - পড়তি অভিনেত্রী
* কনস্তান্তিন গাভ্রিলভিচ ত্রেপলেভ - ইরিনার পুত্র প্রতীকি নাট্যকার
* বরিস আলেক্সেইয়েভিচ ত্রিগোরিন - সুপরিচিত ছোটগল্পকার
* নিনা মিখাইলভ্‌না জারেচনায়া - ধনী জমিদারের কন্যা ও অভিনেত্রী
* পিওতর নিকলায়েভিচ সরিন - ইরিনার ভাই
* ইলিয়া আফানাসিয়েভিচ শাম্রায়েভ - অবসরপ্রাপ্ত লেফটেন্যান্ট ও সরিনের ভূ-সম্পত্তির ব্যবস্থাপক
* পলিনা আন্দ্রিয়েভ্‌না - ইলিয়ার স্ত্রী
* মাশা - ইলিয়া ও পলিয়ার কন্যা
* ইয়েভজেনি সের্গেইয়েভিচ দর্ন - ডাক্তার
* সেমিয়ন সেমিয়নভিচ মেদভেদেঙ্কো - শিক্ষক
* ইয়াকভ - ভাড়াটে কর্মী
* পাচক
* ভৃত্য
* পাহারাদার

## অনুবাদ
রুশ *চায়কা* থেকে নাটকটি *গাঙচিল* নামে বাংলা ভাষায় অনুবাদ করেছেন খায়রুল আলম সবুজ ।

## তথ্যসূত্র

## গ্রন্থপঞ্জি
* 

## বহিঃসংযোগ

* 
* 
* মূল রুশ ভাষায় "গাঙচিল"-এর পূর্ণ পাঠ্য
* Cast List of 2007/8 RSC Production
* 

বিষয়শ্রেণী:১৮৯৬-এর নাটক
বিষয়শ্রেণী:আন্তন চেখভের নাটক
বিষয়শ্রেণী:রুশ বিয়োগান্ত নাটক
বিষয়শ্রেণী:গীতিনাট্যে উপযোগকৃত নাটক
বিষয়শ্রেণী:চলচ্চিত্রে উপযোগকৃত রুশ নাটক
কালার্স ইনফিনিটি

**কালার্স ইনফিনিটি** হচ্ছে একটি ভারতীয় ইংরেজি ভাষার টেলিভিশন চ্যানেল, ২০১৫ সালের ৩১শে জুলাই তারিখে চালু হয়েছিল। এই চ্যানেলটি ভায়াকমসিবিএস এবং টিভি১৮-এর মিলিত জোটে গঠিত ভায়াকম ১৮-এর অধীনস্থ একটি চ্যানেল।

## তথ্যসূত্র

## বহিঃসংযোগ
* 
*
*
* 

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভায়াকম ১৮
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:ইংরেজি ভাষার টেলিভিশন অনুষ্ঠান
ভায়াকম ১৮

**ভায়াকম ১৮ মিডিয়া প্রাইভেট লিমিটেড** মুম্বইভিত্তিক ভায়াকমসিবিএস এবং টিভি১৮-এর মধ্যকার যৌথ উদ্যোগে গঠিত একটি ভারতীয় কোম্পানি। এটি ২০০৭ সালের নভেম্বর মাসে প্রতিষ্ঠিত হয়েছিল এবং ভায়াকমসিবিএসের বিভিন্ন চ্যানেলের পাশাপাশি ভারতের বিভিন্ন ভোক্তা পণ্যগুলোর এর অধীনে রয়েছে।

২০১০ সালের জানুয়ারি মাসে, ভায়াকম ১৮ মার্কিন যুক্তরাষ্ট্রে কালার্স চ্যানেল চালু করার মাধ্যমে আন্তর্জাতিক কোম্পানিতে পরিণত হয়েছিল। উক্ত চ্যানেলটির নাম "আপকা কালার্স" রাখা হয়েছিল। ২০১০ সালের জুলাই মাসে, এটি সান নেটওয়ার্ক গঠনের জন্য সান নেটওয়ার্কের সাথে ৫০/৫০ বিতরণের যৌথ উদ্যোগে নেমে আসে। ২০১১ সালের ডিসেম্বর মাসে, ভায়াকম ১৮ তরুণ বয়স্কদের টার্গেট করে নিকিলোডিয়ান সনিক চালু করেছিল। এই কোম্পানিটি ভায়াকম ১৮ মোশন পিকচার্সেরও মালিক। ২০১৮ সালের ৩১শে জানুয়ারি তারিখে, টিভি১৮-এর সাথে যৌথ উদ্যোগে ভায়াকমের সংখ্যাগরিষ্ঠতা অর্জনের ঘোষণা দিয়ে, অপারেশনাল নিয়ন্ত্রণ গ্রহণ করে এবং ভায়াকমকে সংখ্যালঘুদের স্বার্থে ছেড়ে দেয়। ২০১৯ সালের ১লা অক্টোবর তারিখে, ভায়াকম ১৮ এস্ট্রো মালয়েশিয়ার দ্বারা মালয়েশিয়ায় কালার্স এইচডি চালু করেছিল; যেখানে প্রতিটি অনুষ্ঠান মালয় এবং ইংরেজি সাবটাইটেলের মাধ্যমে পরিবেশন করা হয়।

## মালিকানাধীন চ্যানেলসমূহ

### সম্প্রচারে চ্যানেলসমূহ

### ডিজিটাল
* ''জিওহটস্টার''

## আরও দেখুন
*কালার্সে সম্প্রচারিত অনুষ্ঠানের তালিকা
*ভায়াকমসিবিএস আন্তর্জাতিক মিডিয়া নেটওয়ার্কস

## তথ্যসূত্র

## বহিঃসংযোগ
* 
*
*
*
* 

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:মুম্বই ভিত্তিক কোম্পানি
বিষয়শ্রেণী:নেটওয়ার্ক১৮ গ্রুপ
বিষয়শ্রেণী:প্যারামাউন্ট ইন্টারন্যাশনাল নেটওয়ার্ক
বিষয়শ্রেণী:ভারতের টেলিভিশন প্রযোজনা কোম্পানি
বিষয়শ্রেণী:১৯৯৬-এ প্রতিষ্ঠিত কোম্পানি
বিষয়শ্রেণী:যৌথ উদ্যোগ
বিষয়শ্রেণী:ভায়াকম ১৮
বিষয়শ্রেণী:২০০৭-এ প্রতিষ্ঠিত ভারতীয় কোম্পানি
বিষয়শ্রেণী:মুম্বই ভিত্তিক মিডিয়া কোম্পানি
বিষয়শ্রেণী:২০০৭-এ প্রতিষ্ঠিত গণমাধ্যম কোম্পানি
কিসমত রেলওয়ে স্টেশন

**কিসমত রেলওয়ে স্টেশন** বাংলাদেশের পঞ্চগড় জেলার আটোয়ারী উপজেলার একটি রেলওয়ে স্টেশন। আটোয়ারী উপজেলা ও বোদা উপজেলার একমাত্র রেলওয়ে স্টেশন হওয়ার কারণে এই দুই উপজেলার মানুষের কাছে খুব জনপ্রিয়।

## ইতিহাস
কিসমত রেলওয়ে স্টেশনটি পার্বতীপুর-পঞ্চগড় রেললাইন এর পঞ্চগড়- রুহিয়া  অংশে অবস্থিত। পঞ্চগড় - রুহিয়া রেললাইনটি   পাকিস্তান আমলে ১৯৬৭ সালে তৈরি করা হয়।  ২০১৪ সালে সরকার ৯৮২ কোটি টাকা ব্যয় করে পার্বতীপুর থেকে পঞ্চগড়  পর্যন্ত ডুয়েল গেজ    লাইন ও কিছু স্টেশন নতুনভাবে নির্মাণ করে । এসময় কিসমত রেলওয়ে স্টেশনে নতুন ভবন ও পুরুষ ও মহিলাদের জন্য পৃথক পৃথক বিশ্রামাগার নির্মাণ করা হয়।

## পরিষেবা
কিসমত রেলওয়ে স্টেশন যাত্রাবিরতি দেওয়া ট্রেনের নাম নিম্নে দেওয়া হলো:

* দ্রুতযান এক্সপ্রেস
* একতা এক্সপ্রেস
* বাংলাবান্ধা এক্সপ্রেস
* দোলনচাঁপা এক্সপ্রেস
* উত্তরবঙ্গ মেইল
* পঞ্চগড় কমিউটার
* কাঞ্চন কমিউটার
* লোকাল ট্রেন
পঞ্চগড় - ঢাকা রুটে চলাচলকারী পঞ্চগড় এক্সপ্রেস এ স্টেশনে যাত্রাবিরতি দেয় না।

## তথ্যসূত্র

বিষয়শ্রেণী:পঞ্চগড় জেলার রেলওয়ে স্টেশন
ফারহান জাখিল

**ফারহান জাখিল** (জন্ম ১১ মে ২০০৩) একজন আফগান ক্রিকেটার ।  তিনি ২০ অক্টোবর ২০১৭ এ আহমেদ শাহ আবদালি ৪-দিনের টুর্নামেন্টে ২০১৭-১৮- এ আমো অঞ্চলের হয়ে প্রথম শ্রেণির ক্রিকেটে অভিষেক করেছিলেন। তিনি ১০ জুলাই ২০১৮ এ ২০১৮ গাজী আমানউল্লাহ খান আঞ্চলিক ওয়ানডে টুর্নামেন্টে আমো অঞ্চলের হয়ে তার লিস্ট এ ক্রিকেটে অভিষেক করেছিলেন  ২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি বালখ দলের অন্তর্ভুক্ত ছিলেন। 

২০১৯ সালের ডিসেম্বরে, তাকে ২০২০ অনূর্ধ্ব -১৯ ক্রিকেট বিশ্বকাপের জন্য আফগানিস্তানের স্কোয়াডের অধিনায়ক করা হয়।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:অ্যামো রিজিওনের ক্রিকেটার
বিষয়শ্রেণী:আফগান ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বাংলাদেশের ধর্মমন্ত্রী

**বাংলাদেশের ধর্মমন্ত্রী** হলেন গণপ্রজাতন্ত্রী বাংলাদেশ সরকারের ধর্ম বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি ধর্ম বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৮০ সালের পূর্বে প্রথমে শিক্ষা মন্ত্রণালয় ও পরে ক্রীড়া, সংস্কৃতি ও ধর্ম মন্ত্রণালয়ের অধীনে ধর্ম সংশ্লিষ্ট বিষয়সমূহ দেখাশোনা করা হতো। ১৯৮০ সালের ২৫ জানুয়ারি পৃথক মন্ত্রণালয় ও মন্ত্রীর মাধ্যমে এটি যাত্রা শুরু করে। এখানে মন্ত্রী, উপদেষ্টা, প্রতিমন্ত্রী এবং উপমন্ত্রী হিসেবে দায়িত্ব পালন করেছেন এমন সকলের নাম তালিকাভূক্ত করা হয়েছে। তত্ত্বাবধায়ক সরকার ক্ষমতা থাকা কালীন ধর্ম মন্ত্রীকে **ধর্ম উপদেষ্টা** নামে অভিহিত করা হয় ।

## দায়িত্বপ্রাপ্ত মন্ত্রী এবং প্রতিমন্ত্রী

## আরও দেখুন
* বাংলাদেশের মন্ত্রিসভা
* ধর্ম বিষয়ক মন্ত্রণালয়

## তথ্যসূত্র

বিষয়শ্রেণী:বাংলাদেশের মন্ত্রণালয় অনুযায়ী মন্ত্রীদের তালিকা
বিষয়শ্রেণী:বাংলাদেশে ধর্মবিশ্বাস
বিষয়শ্রেণী:বাংলাদেশের মন্ত্রী
আঙ্কল ভানিয়া

***আঙ্কল ভানিয়া*** হল রুশ নাট্যকার আন্তন চেখভ রচিত একটি নাটক। এটি ১৮৯৮ সালে প্রথম প্রকাশিত হয় এবং ১৮৯৯ সালে কনস্তান্তিন স্তানিস্লাভ্‌স্কির নির্দেশনায় মস্কো আর্ট থিয়েটারে প্রথম মঞ্চস্থ হয়।

## চরিত্রাবলি
* আলেকসান্দ্র্‌ ভ্লাদিমিরভিচ সেরেব্রিয়াকভ - অবসরপ্রাপ্ত বিশ্ববিদ্যালয়ের অধ্যাপক
* হেলেনা আন্দ্রেয়াভ্‌না সেরেব্রিয়াকভা - অধ্যাপক সেরেব্রিয়াকভের ২৭ বছর বয়সী দ্বিতীয় স্ত্রী।
* সোফিয়া আলেক্সান্দ্রোভ্‌না সেরেব্রিয়াকভা (সোনিয়া) - অধ্যাপক সেরেব্রিয়াকভের প্রথম পক্ষের কন্যা।
* মারিয়া ভাসিলিয়েভ্‌না ভয়নিৎস্কিয়া - প্রিভি কাউন্সিলরের বিধবা স্ত্রী এবং ভানিয়া ও তার মৃত বোন ও অধ্যাপকের প্রথম স্ত্রীর মা।
* ইভান পেত্রোভিচ ভয়নিৎস্কি ("আঙ্কল ভানিয়া") - মারিয়ার পুত্র ও সোনিয়ার মামা।
* মিখাইল ল্ভোভিচ আস্ত্রভ - মধ্য বয়সী গ্রাম্য ডাক্তার।
* ইলিয়া ইলিচ তেলেগিন - ধনাঢ্য জমিদার।
* মারিনা তিমফিভ্‌না - বৃদ্ধ সেবিকা
* কর্মী

## চলচ্চিত্র ও গীতিনাট্যে উপযোগকরণ
* *আঙ্কল ভানিয়া*, অফ-ব্রডওয়েতে মঞ্চস্থ নাট্যকের ১৯৫৭ সালের চলচ্চিত্রায়ন। এতে কেন্দ্রীয় চরিত্রে অভিনয় করেন ফ্রাঞ্চট টোন, তিনি এর সহ-প্রযোজক ও সহ-পরিচালকও ছিলেন।
* *আঙ্কল ভানিয়া*, ১৯৬২-৬৩ সালে চিসেস্টার উৎসবের মঞ্চস্থ নাটকের চলচ্চিত্ররূপ, মঞ্চে এটি পরিচালনা করেছিলেন লরন্স অলিভিয়ে যিনি আস্ত্রভ চরিত্রে অভিনয় করেছিলেন এবং ভানিয়া চরিত্রে মাইকেল রেডগ্রেভ, অধ্যাপক সেরেব্রিয়াকভ চরিত্রে ম্যাক্স আদ্রিয়ান, ইয়েলেনা চরিত্রে রোজম্যারি হ্যারিস এবং সোনিয়া চরিত্রে অলিভিয়ের স্ত্রী জোন প্লাউরাইট অভিনয় করেছিলেন। *দ্য সানডে টাইমস*-এর হ্যারল্ড হবসন চিসেস্টারে মঞ্চস্থ নাটক্টিকে "বিংশ শতাব্দীর ব্রিটিশ মঞ্চনাটকে অনবদ্য" বলে বর্ণনা করেন, অন্যদিকে *দ্য নিউ ইয়র্কার* এটিকে "আমাদের দেখা সম্ভবত ইংরেজিতে সর্বশ্রেষ্ঠ "ভানিয়া"" বলে উল্লেখ করে।
* *দিয়াদিয়া ভানিয়া*, ১৯৭০ সালের রুশ চলচ্চিত্ররূপ, উপযোগ করেন ও পরিচালনা করেন আন্দ্রেই মিখালকভ-কনশালভ্‌স্কি।
* *ভানিয়া অন ফোর্টি সেকেন্ড স্ট্রিট*, ১৯৯৪ সালের মার্কিন চলচ্চিত্র, উপযোগ করেন ডেভিড ম্যামেট ও পরিচালনা করেন লুই মাল। এতে শ্রেষ্ঠাংশে অভিনয় করেন ওয়ালেস শন ও জুলিঅ্যান মুর।
* *সোনিয়াস স্টোরি*, স্যালি বুর্গেস পরিচালিত গীতিনাট্য, নিল থর্নটনের সুরারোপিত, ও নকশা করেছেন চার্লস ফু; উদ্বোধনী প্রদর্শনী হয় ২০১০ সালে।

## পুরস্কার ও মনোনয়ন
;পুরস্কার
* ২০০৩: শ্রেষ্ঠ পুনরুজ্জীবিত নাটক বিভাগে লরন্স অলিভিয়ে পুরস্কার

;মনোনয়ন
* ১৯৯২: শ্রেষ্ঠ পুনরুজ্জীবিত নাটক বিভাগে লরন্স অলিভিয়ে পুরস্কার
* ২০০০: মঞ্চনাটকে সেরা পুনরুজ্জীবিত নাটক বিভাগে ড্রামা ডেস্ক পুরস্কার

## তথ্যসূত্র

## বহিঃসংযোগ

* 
* 
* Productions in Theatre Archive, University of Bristol
* Full text of ''Uncle Vanya'' 
* ''Uncle Vanya'' program note from 1957 San Francisco International Film Festival
* Full English translation via the Gutenberg Project

বিষয়শ্রেণী:১৮৯৭-এর নাটক
বিষয়শ্রেণী:আন্তন চেখভের নাটক
বিষয়শ্রেণী:অফ-ব্রডওয়ের নাটক
বিষয়শ্রেণী:ব্রডওয়ের নাটক
বিষয়শ্রেণী:ওয়েস্ট এন্ডের নাটক
বিষয়শ্রেণী:লরন্স অলিভিয়ে পুরস্কার বিজয়ী নাটক
বিষয়শ্রেণী:চলচ্চিত্রে উপযোগকৃত রুশ নাটক
ইকবাল কাশিম

**মোহাম্মদ ইকবাল কাশিম** (; জন্ম: ৬ আগস্ট, ১৯৫৩) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও প্রশাসক। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন **ইকবাল কাশিম**।

## খেলোয়াড়ী জীবন
১৯৭১-৭২ মৌসুম থেকে ১৯৯২-৯৩ মৌসুম পর্যন্ত ইকবাল কাশিমের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পঞ্চাশটি টেস্ট ও পনেরোটি একদিনের আন্তর্জাতিকে অংশগ্রহণ করেছেন ইকবাল কাশিম। ২৪ ডিসেম্বর, ১৯৭৬ তারিখে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ অক্টোবর, ১৯৮৮ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

১৯৮৭ সালে ভারত গমন করেন। ব্যাঙ্গালোরে সিরিজের পঞ্চম টেস্টে দূর্দান্ত খেলে দলকে স্মরণীয় জয় এনে দেন। এরফলে ভারতের মাটিতে পাকিস্তানের প্রথম সিরিজ বিজয় নিশ্চিত হয়। খেলায় তিনি ১২১ রান খরচায় নয় উইকেট পান। তন্মধ্যে, ৯৬ রান সংগ্রহকারী সুনীল গাভাস্কারের উইকেট লাভ করেছিলেন তিনি।

সমগ্র খেলোয়াড়ী জীবন শেষে অংশগ্রহণকৃত ৫০ টেস্টে ১৭১ উইকেট লাভ করেছেন। খেলা প্রতি উইকেট সংগ্রহের হার প্রায় ৩.৫। নিখুঁতভাবে বোলিং করতেন। ফলশ্রুতিতে প্রতি ওভারে ২.২১ গড়ে রান দিয়েছিলেন তিনি।

## খেলার ধরন
ধীর স্বভাব ও কৌণিক ভঙ্গীমায় আম্পায়ার ও স্ট্যাম্পের মাঝামাঝি এলাকা পাড়ি দিয়ে বোলিং কর্মে অগ্রসর হতেন ইকবাল কাশিম। বলকে তিনি দ্রুতলয় থেকে সাধারণের দিকে নিয়ে যেতেন। বিরাটভাবে বাঁক খাওয়াতে না পারলেও ব্যাটসম্যানকে বলে পেস আনয়ণের মাধ্যমে বিভ্রান্তিতে ফেলে দিতেন। ধীরগতিসম্পন্ন পাকিস্তানি বোলারদের মধ্যে আবদুল কাদিরই কেবল তার তুলনায় অধিক টেস্টে অংশগ্রহণ করতে পেরেছিলেন। দলীয় সঙ্গী আবদুল কাদিরের সাফল্যে প্রায়শঃই তার সফলতা ম্লান হয়ে পড়তো। তবে, গড় ও স্ট্রাইক রেটে তার তুলনায় এগিয়ে ছিলেন তিনি।

ছোটখাটো গড়নের অধিকারী ছিলেন তিনি। বলে ফ্লাইট আনয়ণের চেয়ে নিখুঁততার দিকে অধিক মনোনিবেশ ঘটাতেন। ওভারে দুইয়ের অধিক বলে ফ্লাইট দিতেন না। এক দশকের অধিক সময়ে পাকিস্তান দলের নিয়মিত সদস্যের মর্যাদা পেয়েছেন। ব্যাটিংয়ে মোটেই সুবিধে করতে পারেননি। তবে, কাছাকাছি এলাকায় ফিল্ডিং করে মাঝে-মধ্যেই দর্শনীয় ভাব সৃষ্টি করতেন।

## অবসর
ক্রিকেট খেলোয়াড়ী জীবন থেকে অবসর গ্রহণের পর প্রশাসনের দিকে ঝুঁকে পড়েন। ২০১২ সালে পাকিস্তান দল নির্বাচকমণ্ডলীর প্রধান হিসেবে মনোনীত হন।

## তথ্যসূত্র

## আরও দেখুন
* মঈন খান
* ওয়াকার হাসান
* পাকিস্তান ক্রিকেট বোর্ড
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:করাচির ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:পাকিস্তানি ক্রিকেট প্রশাসক
বিষয়শ্রেণী:সিন্ধুর ক্রিকেটার
কাজি গোলাম মহিউদ্দিন ফারুকী

নবাব স্যার **কাজি গোলাম মহিউদ্দিন ফারুকী** (১৮৯১ - ৪ এপ্রিল ১৯৮৪) ছিলেন একজন জমিদার, রাজনীতিবিদ এবং সমাজসেবক যিনি ব্রিটিশ শাসনামলে ভারত শাসন আইনের অধীনে স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে দায়িত্ব পালন করেন। তিনি বঙ্গীয় প্রাদেশিক পরিষদের সদস্য ছিলেন।

## প্রারম্ভিক জীবন
মহিউদ্দিন ১৮৯১ সালে কুমিল্লায় জন্মগ্রহণ করেন। তার পিতার নাম কাজী রিয়াজুদ্দিন আহমদ ফারুকী যিনি একজন সাবরেজিস্ট্রার ছিলেন। মহিউদ্দিনের পৈত্রিক নিবাস ব্রাহ্মণবাড়িয়া জেলার নবীনগর উপজেলার রতনপুর গ্রামে। ছোটবেলায় তিনজন ইংরেজি গৃহ শিক্ষকের হাত ধরে তার শিক্ষাজীবন শুরু হয়। পরবর্তীতে ঢাকা কলেজ থেকেএফ শ্রেণী পর্যন্ত অধ্যয়ন করেন।

## রাজনৈতিক জীবন
মহিউদ্দীন নওয়াব স্যার কে,জি,এম, ফারুকী১৯১৬ সালে জাতীয়তাবাদী মধ্যপন্থী রাজনীতিতে যোগদান করেন এবং পরবর্তীতে মুসলিম লীগে যোগ দেন। ১৯১৭ সালে তিনি ত্রিপুরা জেলা বোর্ডের সদস্য এবং কুমিল্লা পৌরসভার কমিশনার নির্বাচিত হন। পরে ১৯২৫ থেকে ১৯২৯ সাল পর্যন্ত ত্রিপুরা জেলা বোর্ডের চেয়ারম্যান হিসেবে দায়িত্ব পালন করেন। এছাড়া তিনি ১৯২১ সালে ত্রিপুরার মুসলিম অধ্যষিত এলাকা থেকে বঙ্গীয় ব্যবস্থাপক সভার সদস্য নির্বাচিত হয়ে ১৯২৯ সাল পর্যন্ত চিফ হুইপ পদে দায়িত্ব পালন করেন। একই বছর তাকে স্থানীয় স্বায়ত্তশাসন, জনস্বাস্থ্য, কৃষি, শিল্প, সমবায় ও গণপূর্ত বিভাগের মন্ত্রী হিসেবে নিয়োগ দেওয়া হয়। এসময় তার মাধ্যমে ১৯৩১ সালে ‘শিল্প খাতে সরকারি সাহায্য বিল’ পাস হয় এবং কৃষকের সমস্যা সমাধানে তিনি ‘কো-অপারেটিভ মর্টগেজ ব্যাংক’ স্থাপনের উদ্যোগ গ্রহণ করেন।

১৯৩৪ সালে তিনি বঙ্গীয় ব্যবস্থাপক সভার নেতা মনোনীত হন। ১৯৩৭ সালে স্বতন্ত্র প্রার্থী হিসেবে নির্বাচন করে পুনরায় বঙ্গীয় ব্যবস্থাপক সভার সদস্য হন। তিনি ঢাকা বিশ্ববিদ্যালয় সিনেটেরও সদস্য ছিলেন।

## অবদান
মহিউদ্দীন সমাজসেবায়ও নিয়োজিত ছিলেন। তিনি তার জন্মস্থান কুমিল্লায় তার পিতা ও পিতামহের নামে দুটি দুটি শিক্ষাপ্রতিষ্ঠান প্রতিষ্ঠা করেন। যার একটি হলো কাজী রিয়াজউদ্দিন উচ্চ ইংরেজি বিদ্যালয় এবং অপরটি আফতাবিয়া মাদ্রাসা। তিনি কুমিল্লার দেবিদ্বার উপজেলার উন্নয়নে ভূমিকা রাখেন। চিকিৎসালয়, ডাকঘর, থানা ও সাবরেজিস্ট্রার অফিস স্থাপনসহ বিভিন্ন জনকল্যাণমূলক কাজে অবদান রাখেন। ১৯২০ সালে দুর্ভিক্ষ শুরু হলে তিনি ত্রিপুরা জেলায় দুর্ভিক্ষে ভূক্তভূগীদের সাহায্যে কাজ করেন। তিনি আলিগড় মুসলিম বিশ্ববিদ্যালয়সহ বেশ কিছু শিক্ষাপ্রতিষ্ঠানের উন্নয়নে কাজ করেন।

## পুরস্কার ও সম্মাননা
সমাজসেবায় অবদানের জন্য ব্রিটিশ সরকারে মহিউদ্দীনকে ১৯২৪ সালে ‘খান বাহাদুর’ ১৯৩২ সালে ‘নবাব’ এবং ১৯৩৬ সালে ‘নাইট’ উপাধিতে ভূষিত করে।

## মৃত্যু
মহিউদ্দীন ১৯৮৪ সালের ৪ এপ্রিল কলকাতায় মৃত্যুবরণ করেন।

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:বাংলাদেশী রাজনীতিবিদ
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাঙালি জমিদার
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার রাজনীতিবিদ
গ্যাং ব্যাং

[থাম্ব|শিল্পী [টমাস রোল্যান্ডসন|টমাস রোল্যান্ডসনের চিত্রে, হারেমের রক্ষিতারা]]
একটি **গ্যাং ব্যাং** এমন একটি পরিস্থিতি যেখানে কতিপয় লোক, সাধারণত তিনজনের বেশি, একই সময়ে একটি নির্দিষ্ট ব্যক্তির সাথে শারীরিক যৌন ক্রিয়ায় লিপ্ত হয়।  সেই নির্দিষ্ট ব্যক্তিটিই যৌন ক্রিয়াকলাপের কেন্দ্রবিন্দু; উদাহরণস্বরূপ, এটি একাধিক পুরুষ দ্বারা বেষ্টিত এক মহিলা হতে পারে, বা একাধিক মহিলা ("বিপরীত" গ্যাং ব্যাং) বেষ্টিত এক পুরুষ হতে পারে। গ্যাং ব্যাংকে বিভিন্ন যৌন ক্রিয়ার সংখ্যা দ্বারা সংজ্ঞায়িত করা হয় যেমন যোনি, পায়ু বা ওরাল সেক্স বা ডাবল বা ট্রিপল অনুপ্রবেশ।

## চর্চা
থাম্ব|রোল্যান্ডসনের চিত্রে, হারেমের
বৃহত্তম গ্যাং ব্যাংস পর্নোগ্রাফিক চলচ্চিত্র সংস্থাগুলি দ্বারা স্পনসর এবং রেকর্ড করা হয়, কিন্তু একটি গ্যাং ব্যাং সুইঙ্গার সম্প্রদায়ে অস্বাভাবিক নয়। এটি প্রায়শই একাধিক পুরুষ এবং একজন মহিলা মধ্যে বিবেচিত হয়, যখন তথাকথিত "বিপরীত গ্যাং ব্যাং" (একজন পুরুষ এবং অনেক মহিলা), যা পর্নোগ্রাফিতে দেখা যায়। পুরুষ-পুরুষ গ্যাং ব্যাংও ঘটে। 

গ্যাং ব্যাং এ অংশগ্রহণকারীদের নির্দিষ্ট সংখ্যার দ্বারা সংজ্ঞায়িত করা হয় না, তবে সাধারণত তিন জনেরও বেশি লোক জড়িত থাকে এবং এক ডজন বা তারও বেশি জড়িত থাকতে পারে। কেন্দ্রীয় পুরুষ বা মহিলার সমস্ত পুরুষ অংশগ্রহণকারীদের একযোগে বা দ্রুত সিরিয়াল বীর্যপাতের মাধ্যমে সমাপ্তির জন্য যখন গ্যাং ব্যাংটি বিশেষভাবে সংগঠিত করা হয়, তখন এটি জাপানি শব্দ বুককেকে উল্লেখ করা যেতে পারে। 

বিপরীতে তিন জন যৌনক্রিয়ায় নিযুক্ত থাকলে তাকে সাধারণত ত্রয়ী হিসাবে উল্লেখ করা হয়, এবং চার জনেরটাকে সাধারণত ফোরসাম হিসেবে উল্লেখ করা হয়। গ্যাং ব্যাং গ্রুপ সেক্স থেকে আলাদা, যেমন ত্রয়ী এবং ফোরসাম থেকেও পৃথক, বেশিরভাগ গ্যাং ব্যাংয়ের সময় যৌন ক্রিয়া এক ব্যক্তি কেন্দ্রিক। যদিও গ্যাং ব্যাংয়ের অংশগ্রহণকারীরা একে অপরকে জানতে পারে, অংশগ্রহণকারীদের নাম প্রকাশ না করা প্রায়শই আকর্ষণের অংশ হয়। অধিকন্তু, অন্যান্য অংশগ্রহণকারীরা সাধারণত একে অপরের সাথে যৌন ক্রিয়ায় লিপ্ত হয় না, তবে যৌন ক্রিয়ায় লিপ্ত হওয়ার সুযোগের অপেক্ষায় কাছাকাছি দাঁড়িয়ে হস্তমৈথুন করতে পারে। 

## পর্নোগ্রাফি
যদিও ১৯৮০ এর দশক থেকে শুরু করে অসংখ্য গ্যাং ব্যাং অশ্লীল চলচ্চিত্র রয়েছে, তারা সংখ্যায় সাধারণত অর্ধ ডজন থেকে এক ডজনের বেশি পুরুষ হত না। তবে, আনাবেল চং অভিনীত *[[বিশ্বের বৃহত্তম গ্যাং ব্যাং|দ্য ওয়ার্ল্ডস বিগেস্ট গ্যাংবাং]]* (১৯৯৫) দিয়ে শুরু করে পর্নোগ্রাফিক শিল্প অল্প সময়ের মধ্যে এক ব্যক্তি কর্তৃক পরপর সর্বাধিক *গ্যাংব্যাং*  *যৌনকর্মের*  রেকর্ড স্থাপনের জন্য বেশ কয়েকটি চলচ্চিত্র নির্মাণ শুরু করে। 

এই ধরনের চলচ্চিত্রগুলি আর্থিকভাবে সফল হয়েছিল, বছরের সেরা বিক্রি হওয়া অশ্লীল চলচ্চিত্রের জন্য এভিএন পুরস্কার জিতেছিল; তবে, ইভেন্টগুলি কার্যকরভাবে বেসরকারী ছিল এবং রেকর্ড ব্রেকিং দাবিগুলি প্রায়শই বিভ্রান্তিকর ছিল।

## আরও দেখুন
*বুক্কেকে

## তথ্যসূত্র

## আরও পড়ুন

* 
* 

বিষয়শ্রেণী:পর্নোগ্রাফি পরিভাষা
বিষয়শ্রেণী:যৌনক্রিয়া
বিষয়শ্রেণী:ধরন অনুযায়ী পর্নোগ্রাফি
বিষয়শ্রেণী:দলগত যৌনকর্ম
আশীষ কাপুর

**আশীষ রাকেশ কাপুর** (; ; জন্ম: ২৫ মার্চ, ১৯৭১) তামিলনাড়ুর মাদ্রাজ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০০ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হিমাচলপ্রদেশ, পাঞ্জাব, রাজস্থান, তামিলনাড়ু ও ত্রিপুরা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আশীষ কাপুর**।

## প্রথম-শ্রেণীর ক্রিকেট
১৯৮৯-৯০ মৌসুম থেকে আশীষ কাপুরের প্রথম-শ্রেণীর খেলোয়াড়ী জীবন চলমান ছিল। ডানহাতি অফ স্পিন বোলিং করতেন। পাঞ্জাব দলে অল-রাউন্ডার হিসেবে সুনাম কুড়ান। ঘরোয়া ক্রিকেটে ক্রমাগত সুন্দর ক্রীড়াশৈলী প্রদর্শন সত্ত্বেও রহস্যজনক কারণে দল নির্বাচকমণ্ডলীর কৃপাদৃষ্টি আকর্ষণে সক্ষমতা দেখাতে পারেননি তিনি। বলকে বিভিন্নভাবে ফেলতে পারতেন। সর্বদাই মিতব্যয়ী ভাব বজায় রেখেছিলেন। ব্যাট হাতে নিয়ে খাঁটিমানের ভাব বজায় রাখতেন। সচরাচর ৭ নম্বরে ব্যাটিংয়ে নামতেন। তবে, ব্যাটিং উদ্বোধনে নেমে যথেষ্ট পরিচিতি লাভ করেছিলেন তিনি।

তামিলনাড়ু দলের পক্ষে রঞ্জী ট্রফি প্রতিযোগিতায় খেলার সুযোগ না পাওয়ায় পাঞ্জাব দলের সদস্য হন। ১৯৯৮-৯৯ মৌসুমে পাঞ্জাব থেকে রাজস্থানের দিকে চলে যান। এরপর রাজস্থানে খেলেন। সেখানে তিনি অধিনায়ক হিসেবে কিছুটা সফলতার স্বাক্ষর রাখেন। দৃশ্যতঃ দলে স্থায়ী আসন গাড়তে পারেননি তিনি। অবশেষে ১৯৯৯-২০০০ মৌসুমে তামিলনাড়ু দলে খেলতে সমর্থ হন। ঐ মৌসুমে দলের সর্বোচ্চ উইকেট সংগ্রাহকে পরিণত হয়েছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন আশীষ কাপুর। ১০ ডিসেম্বর, ১৯৯৪ তারিখে মোহালিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৯৬ তারিখে কানপুরে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি। ভারতের পক্ষে প্রতিনিধিত্বকারী ২০১তম টেস্ট খেলোয়াড়ের মর্যাদা লাভ করেছেন।

একদিনের ক্রিকেটে প্রতিশ্রুতিশীলতার স্বাক্ষর রাখেন। ফলশ্রুতিতে ভারতীয় দলের সদস্যরূপে বিশ্বকাপে খেলার জন্যে মনোনীত হন। ১৯৯৬ সালের ক্রিকেট বিশ্বকাপে ভারত দলের অন্যতম সদস্য ছিলেন তিনি। তবে, শ্রীলঙ্কা দলের কাছে ভারতের পরাজয়ের ফলে দলের বাইরে চলে আসতে হয় ও দল থেকে বাদ পড়েন। ২০০০ সালের পর তাকে আর ভারতের ওডিআই দলে খেলতে দেখা যায়নি।

২০১৮ সালে ভারতের জুনিয়র দল নির্বাচকমণ্ডলীর সভাপতি হিসেবে মনোনীত হন।

## তথ্যসূত্র

## আরও দেখুন
* নয়ন মোঙ্গিয়া
* অশোক গন্দোত্রা
* ১৯৯৬ ক্রিকেট বিশ্বকাপ দলসমূহ
* ভারতীয় টেস্ট ক্রিকেটারদের তালিকা
* ভারতীয় একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:তামিলনাড়ুর ক্রিকেটার
বিষয়শ্রেণী:ত্রিপুরার ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:হিমাচল প্রদেশের ক্রিকেটার
বিষয়শ্রেণী:চেন্নাই থেকে আগত ক্রিকেটার
তিন বোন

***তিন বোন*** (, ) হল রুশ নাট্যকার আন্তন চেখভ রচিত একটি নাতক। এটি ১৯০০ সালে রচিত হয় এবং ১৯০১ সালে প্রথম মস্কো আর্ট থিয়েটারে মঞ্চস্থ হয়। এটি *[[গাঙচিল (নাটক)|দ্য সিগাল]]*, *[[আঙ্কল ভানিয়া]]* ও *[[দ্য চেরি অরচার্ড]]*-এর পাশাপাশি চেখভের প্রধানতম চারটি ধ্রুপদী নাটকের একটি।

## চরিত্রাবলি
### প্রোজরভ পরিবার
* ওলগা সের্গেয়েভ্‌না প্রোজরভা
* মারিয়া সের্গেইভ্‌না কুলিজিনা
* ইরিনা সের্গেয়েভ্‌না প্রোজরভা
* আন্দ্রেই সের্গেয়েভিচ প্রোজরভ
* নাতাশা ইভানভ্‌না
* ফিওদর ইলিচ কুলিজিন

### সৈন্যদল
* আলেকসান্দ্র্‌ ইগ্নাতিয়েভিচ ভের্শিনিন - গোলন্দাজ বাহিনির লেফটেন্যান্ট কর্নেল ও দার্শনিক।
* ব্যারন নিকলাই ল্ভোভিচ তুজেনবাচ - সেনাবাহিনীর একজন লেফটেন্যান্ট।
* স্টাফ ক্যাপ্টেন ভাসিলি ভাসিলিয়েভিচ সলিয়নি - সেনাবাহিনীর একজন ক্যাপ্টেন।
* ইভান রোমানোভিচ চেবুতিকিন - ৬০ বছর বয়সী সেনবাহিনীর ডাক্তার।
* আলেক্সেই পেত্রোভিচ ফেদতিক - উপ-লেফটেন্যান্ট
* ভ্লাদিমির কার্লোভিচ রোদ - উপ-লেফটেন্যান্ট ও হাই স্কুলের ড্রিল কোচ।

### অন্যান্য
* ফেরাপন্ত - স্থানীয় কাউন্সিল অফিসের দ্বাররক্ষক।
* আনফিসা - প্রোজরভ পরিবারের জন্য আজীবন কাজ করে যাওয়া সাবেক সেবিকা।

## অনুবাদ
রুশ ভাষায় লিখিত *ত্রি সেস্ত্রি* নাটকটি *তিন বোন* নামে বাংলায় অনুবাদ করেন জি এইচ হাবীব।

## তথ্যসূত্র

## বহিঃসংযোগ

* 
* Oxquarry Books, an English translation of *Three Sisters*
* Project Gutenberg, English translations of several Chekhov plays, including *Three Sisters*
* Full text of ''Three Sisters'' (রুশ ভাষায়)
* 
* ''Three Sisters'' from Czech theatre 'Divadlo na Fidlovačce', Prague

বিষয়শ্রেণী:১৯০১-এর নাটক
বিষয়শ্রেণী:আন্তন চেখভের নাটক
নবগ্রাম ইউনিয়ন, ডাসার

**নবগ্রাম ইউনিয়ন** বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ১৫টি গ্রাম নিয়ে গঠিত।

## ভৌগোলিক উপাত্ত
নবগ্রাম ইউনিয়নের মোট আয়তন  ৪,৮০১ একর বা ১৯.৪৩ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৩,২৭৩টি।

হাট-বাজার রয়েছে ৪টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী নবগ্রাম ইউনিয়নের ৩,২৭৩টি পরিবারে মোট জনসংখ্যা ১৩,৩৪০ জন এবং প্রতি বর্গ কিলোমিটারে ৬৯০ জন লোক বাস করে। এদের মধ্যে ৬,৮৩৪ জন পুরুষ ও ৬,৫০৬ জন মহিলা এবং লিঙ্গ অনুপাত ১০৫। মুসলিম ধর্মালম্বী ৪২০ জন, হিন্দু ধর্মালম্বী ১২,৬৯৬ জন ও খ্রিস্টান ধর্মালম্বী ২২৪ জন।

## শিক্ষা
২০১১ সালের হিসেব অনুযায়ী নবগ্রাম ইউনিয়নের সাক্ষরতার হার ৬৭.৫% (পুরুষ ৭১.৯%, মহিলা-৬২.৯%)। এ ইউনিয়নে ১টি কলেজ, ২টি মাধ্যমিক বিদ্যালয় এবং ৩টি সরকারি প্রাথমিক বিদ্যালয় রয়েছে।

## তথ্যসূত্র
ময়ূরী চিংড়িবাহার

পারিভাষিক নাম **ময়ূরী চিংড়িবাহার** কিংবা ওডোন্‌টুডেক্‌টেলাস সিলিরাস (***Odontodactylus scyllarus***) বৈজ্ঞানিক নামধারী এ প্রাণীটি পিকক ম্যান্টিস চিংড়ি, হার্লেকুইন ম্যান্টিস চিংড়ি, পেইন্টেড ম্যান্টিস চিংড়ি, ক্লাউন ম্যান্টিস চিংড়ি ইত্যাদি নামেও পরিচিতি। এটি ইন্দোপ্যাসিফিক অঞ্চলের গুয়াম হতে পূর্ব আফ্রিকা পর্যন্ত বিস্তৃত এলাকার বৃহত্তর স্থানীয় একটি চিংড়িবাহার প্রজাতি।

লবণাক্ত জলের অ্যাকুরিয়াম কারবারে, এটি এর আকর্ষণীয়তা এবং অন্যদের বিপজ্জনক পতঙ্গ হওয়ার জন্য বিশেষভাবে সমাদৃত হয়।

## বিবরণ
ময়ূরী চিংড়িবাহার বা ময়ূরী বর্ণবাহার একটি অন্যতম বৃহত্তম, অধিক বর্ণিল পরিচিত প্রজাতি। এর নাম চিংড়ি হলেও এটি মুলত চিংড়ি নয় এক প্রকার চিংড়িবাহার। সাধারণত এদের আকার  পর্যন্ত হয়ে থাকে। কমলা পা ও লিওপার্ডন্যায় দাগবিশিষ্ট সম্মুখভাগওয়ালা চিংড়িবাহার এমনিতে সবুজ বর্ণের হয়ে থাকে।

চক্রাকার মেরুকৃত আলো দেখার ক্ষমতাই এদের নিয়ে গবেষণার জন্য অধিক আগ্রহী ও গবেষণা পরিচালিত করেছে। এ ক্ষমতা রপ্ত করার মাধ্যমে সিডি এবং অনুরূপ অপটিক্যাল তথ্য-স্টোরেজ ডিভাইসগুলি পড়ার জন্য আমাদের বেগ পেতে হবে না।

## তথ্যসূত্র

বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:ভোজ্য খোলকী
চিংড়িবাহার

**চিংড়িবাহার**, বা **স্টোম্যাটোপোডস** হলো স্টোম্যাটোপোডা বর্গের এক ধরনের সামুদ্রিক চিঙ্গুট। চিংড়িবাহার দৈর্ঘ্যে সাধারণত  পর্যন্ত লম্বা হয়ে থাকে। তবে কোনোটি  পর্যন্তও লম্বা হতে পারে। এখন পর্যন্ত ধরা সবচেয়ে বড় চিংড়িবাহারের দৈর্ঘ্য ছিল প্রায় ; এটি মার্কিন যুক্তরাষ্ট্রের ফ্লোরিডার ফোর্ট পিয়ার্সের কাছে ভারতীয় নদীতে ধরা হয়েছিল। 
প্রাচীন অ্যাসিরীয়রা এদেরকে "সি লুকাস্ট" (সামুদ্রিক পঙ্গপাল) বলে ডাকতো ও অস্ট্রেলিয়ায় এরা "প্রাউন কিলার" নামেই পরিচিত। তবে সাম্প্রতিক কালে কোথাও কখনো একে "থাম্ব স্প্লিটার" বলেও ডাকা হয়।

## বাস্তুসংস্থান
প্রায় ৪৫১ প্রজাতির চিংড়িবাহার আজ অবধি বিশ্বজুড়ে আবিষ্কৃত হয়েছে; সমস্ত জীবিত প্রজাতি ইউনিফেল্টা উপবর্গে অন্তর্ভুক্ত রয়েছে, প্রায় ১৯৩ মিলিয়ন বছর পূর্বে এদের উদ্ভব  হয়েছিল।

## আবাসস্থল
চিংড়িবাহার মূলত গর্তস্থানে বাস করে, যেখানে তারা তাদের বেশিরভাগ সময় ব্যয় করে। গর্ত করার জন্য মাটি পছন্দের দিক দিয়ে চিংড়িবাহারের দুটি ভিন্ন ভাগ রয়েছে। এর একটি হলো স্পিয়ারিং এবং অন্যটি হলো স্ম্যামিং। স্পিয়ারিং প্রজাতিগুলো নরম পললভূমিতে তাদের আবাস তৈরি করে এবং স্মেশিং প্রজাতিগুলি শক্ত মাটিস্তর বা প্রবাল গহ্বরগুলিতে গর্ত তৈরি করে। এই দুটি বাসস্থান তাদের বাস্তুতন্ত্রের জন্য গুরুত্বপূর্ণ কারণ তারা প্রয়োজনের সময় পশ্চাদপসরণের স্থান এবং শিকার শিকারের জন্য স্থান হিসাবে এই গর্তগুলোকেই ব্যবহার করে

## চোখ

চিংড়িবাহারের চোখ দুটি নড়াচড়াযোগ্য ডাঁটাতে লাগানো থাকে এবং একে অপরের থেকে স্বাধীনভাবে চলাচল করতে পারে অর্থাৎ একই সাথে চোখদুটি দুটি ভিন্ন দিকে নজর দিতে পারে। প্রাণীজগতে এদের সবচেয়ে জটিল চোখ রয়েছে বলে মনে করা হয় এবং এখন পর্যন্ত আবিস্কৃত প্রাণীদের মধ্যে সবচেয়ে জটিল দর্শন পদ্ধতির তকমাটি এদেরই দখলে রয়েছে।

## তথ্যসূত্র

বিষয়শ্রেণী:বাণিজ্যিক খোলকী
বিষয়শ্রেণী:ভোজ্য খোলকী
বিষয়শ্রেণী:হাওয়াইয়ের রন্ধনশৈলী
বিষয়শ্রেণী:জাপানের সামুদ্রিক খাবার
দ্য চেরি অরচার্ড

***দ্য চেরি অরচার্ড*** (; ) হল রুশ নাট্যকার আন্তন চেখভ রচিত শেষ নাটক। এটি ১৯০৩ সালের রচিত হয় ও ১৯০৪ সালে প্রথম প্রকাশিত হয়, এবং এই বছরের শেষভাগে এ. এফ. মার্কস পাবলিশার্স থেকে পৃথক সংস্করণ প্রকাশিত হয়। ১৯০৪ সালের ১৭ই জানুয়ারি কনস্তান্তিন স্তানিস্লাভ্‌স্কির নির্দেশনায় মস্কো আর্ট থিয়েটারে এই নাটকটি প্রথম মঞ্চস্থ হয়। চেখভ এই নাটকটিকে কিছু প্রহসন সংবলিত হাস্যরসাত্মক নাটক বলে বর্ণনা করেন, তবে স্তানিস্লাভ্‌স্কি একে বিয়োগান্ত নাটকের মত মঞ্চস্থ করেন। প্রথম মঞ্চায়নের পর থেকে নির্দেশকগণ এর দ্বৈত প্রকৃতি নিয়ে মতবিরোধে জড়ান। এই নাটকটিকে *[[গাঙচিল (নাটক)|দ্য সিগাল]]*, *[[আঙ্কল ভানিয়া]]* ও *[[তিন বোন|থ্রি সিস্টার্স]]* নাটকগুলোর পাশাপাশি চেখভের অন্যতম সেরা চারটি নাটকের একটি বলে বিবেচনা করা হয়।

## চরিত্রাবলি
* মাদাম লিউবভ আন্দ্রেইয়েভ্‌না রানেভ্‌স্কায়া - একজন ভূস্বামী।
* পিতের ত্রফিমভ - একজন শিক্ষার্থী ও আনিয়ার প্রেমিক।
* বরিস বরিসভিচ সিমেয়নভ-পিশচিক - অপর একজন ভূস্বামী ও বৃদ্ধ অভিজাত ব্যক্তি।
* আনিয়া - লিউবভের ১৭ বছর বয়সী কন্যা।
* ভারিয়া - লিউবভের ২৪ বছর বয়সী পালিত কন্যা।
* লিওনিদ আন্দ্রেইয়েভেইচ গায়েভ - মাদাম রানেভ্‌স্কায়ার ভাই। হাস্যরসাত্মক ও বাচাল চরিত্র।
* ইয়ের্মলাই আলেক্সেইয়েভিচ লোপাখিন - একজন বণিক। এই নাটকের সবচেয়ে সম্পদশালী চরিত্র।
* শার্লত্তা ইভানভ্‌না - একজন গৃহপরিচারিকা ও আনিয়ার সঙ্গী।
* ইয়েপিখদভ - একজন কেরানি ও আরেকটি হাস্যরসাত্মক চরিত্র।
* দুনিয়াশা - একজন গৃহপরিচারিকা।
* ফির্স - ৮৭ বছর বয়সী গৃহভৃত্য।
* ইয়াশা - একজন যুবক গৃহভৃত্য।
* পথচারী
* স্টেশনমাস্টার ও পোস্টমাস্টার
* গ্রিশা - লিউবভের পুত্র, যে অনেক বছর পূর্বে পানিতে ডুবে মারা গিয়েছিল।
* অতিথি, ভৃত্য ও অন্যান্য

## তথ্যসূত্র

## বহিঃসংযোগ

* Full text of ''The Cherry Orchard'' (রুশ ভাষায়)
* Project Gutenberg eText, English translations of several Chekhov plays, including *The Cherry Orchard*
* A public domain version of the play (ইংরেজি অনুবাদ)
* ''The Cherry Orchard '' study guide, themes, quotes, teacher resources
* 

বিষয়শ্রেণী:১৯০৪-এর নাটক
বিষয়শ্রেণী:আন্তন চেখভের নাটক
বিষয়শ্রেণী:রুশ নাটক